EkBass/fiwiki-20250220-pages-articles huggingface dataset:
D-20

D-20 eli M1955 () on neuvostoliittolainen 152 mm haupitsi. Se on käsin ladattava, hinattava 152 mm kenttätykki, valmistettu Neuvostoliitossa 1950-luvulla. Länsi havaitsi sen ensimmäisen kerran vuonna 1955, jolloin se nimettiin M1955:ksi. Sen GRAU-indeksi on 52-P-546. == Historia == Haupitsin suunnittelu aloitettiin luultavasti 1940-luvun lopulla, ja nähtiin ensimmäisen kerran julkisuudessa vuonna 1955. Sen suunnitteli Sverdlovskin tykistötehtaan nro 9 (nykyisin PAO "Motovilihinskie zavody" Jekaterinburgissa) vakiintunut suunnittelutoimisto, jota johti arvostettu tykistösuunnittelija Fjodor Fjodorovitš Petrov (1902–1978), joka vastasi useista toisen maailmansodan teoksista. Aseen tehdasnimitys oli "D-20". == Kuvaus == * Paino: 5 700 kg * Pituus: 8,69 m * Piipun pituus: 3,962 m * Kaliiperi: 152 mm * Leveys: 2,35 m * Korkeus: 1,93 m * Miehistö: 8 == Käyttäjämaat == === Nykyiset === Angola - 4 vuodesta 2016 Armenia - 34 vuodesta 2016 Azerbaidžan - 24 vuodesta 2016 Bulgaria - 44 vuodesta 2016 Kongon demokraattinen tasavalta - 6 Etiopia - 20 Georgia - 12 saatu Bulgariasta vuonna 2009. Kiinan kansantasavalta Kongon tasavalta Unkari - 18 vuodesta 2016 Iran - 30 vuodesta 2016 Irak - Kaikki tuhoutuivat Irakin hyökkäyksessä vuonna 2003, uudet mallit ostettu Bulgariasta vuonna 2015 Irakin Kurdistan - 6 kaapattu Irakin armeijalta vuonna 1991, 4 kaapattu vuonna 2003, yhteensä 10 Kurdistanin demokraattisen puolueen (KDP) Peshmergan käytössä. Laos - käytössä tammikuussa 2019. Moldova - vuodesta 2016 Myanmar - 35 kappaletta toimitettu vuonna 2009 Pohjois-Koreasta. Nicaragua - 12 palveluksessa, 30 varastoituna vuodesta 2016. Nigeria - 4 M81/M85 Romanian armeijan varastoista. Venäjä - 1 075 vuodesta 2016. Romania - Romanian armeijalla on 247 M81-haupitsia, 103 M85-tykkihaupitsia. Sri Lanka - 46 Type 66 vuodesta 2016 Syyria Turkmenistan - 72 vuodesta 2016 Ukraina - 130+ vuodesta 2016 Vietnam Jemen === Entiset === Albania - 90 tyyppiä 66 toimitettiin vuosina 1968-1973. Artsakh - Azerbaidžan otti haltuunsa Azerbaidžanin vuoden 2023 hyökkäyksen jälkeen Vuoristo-Karabahissa. Valko- Venäjä Kuuba - 100, toimitettu vuosina 1972-1974 Itä-Saksa - 137 kappaletta toimitettu vuosina 1974-1975, siirtyi Saksalle Saksan yhdistymisen jälkeen. Egypti - 300 toimitettu vuosina 1964-1970[14]. Suomi - 126 ostettiin entiseltä DDR:ltä vuonna 1991; poistettiin käytöstä 2017; tunnetaan nimellä 152 H 55[14]. Saksa - poistettu käytöstä Kazakstan - Neuvostoliitto: siirtyneet seuraajamaille Uzbekistan Yugoslavia - 36 vuonna 1971 Luokka:Haupitsit Luokka:Neuvostoliiton asevoimien kalusto
Suomen kello- ja korumuseo Kruunu

Suomen kello- ja korumuseo Kruunu on kelloihin ja koruihin erikoistunut museo Espoon Tapiolassa. Museossa on esillä vaihtuvia sekä temaattisia näyttelyitä. Museo Kruunu avasi ovensa uusissa tiloissa Ahertajantie 3:ssa 13.4.2022. Sitä ennen museo toimi Suomen Kellomuseona Näyttelykeskus WeeGeellä. Uusi Suomen kello- ja korumuseo Kruunu perustettiin vuonna 2021. == Lähteet == Luokka:Espoon museot
Lumangwen putoukset

Lumangwen putoukset on Sambian pohjoisosissa sijaitseva vesiputous ja on yksi Kalungwishi-joen useista vesiputouksista. Lumangwen putoukset ovat ulkonäöltään ikään kuin pienet Victorian putoukset. Lumangwen putoukset ovat korkeudeltaan noin 30–40 metriä ja putouksilla on leveyttä noin 160 metriä. == Lähteet == == Aiheesta muualla == * Zambia Tourism: The Lumangwe Falls Luokka:Vesiputoukset Luokka:Sambian maantiede
Khadija Ciss

Khadija Ciss (s. 26. maaliskuuta 1983) on senegalilainen uimari. Hän on saavuttanut Afrikan kisoissa 200 metrin vapaauinnin pronssia vuonna 2003 ja Afrikan-mestaruuskilpailuissa 50 metrin selkäuinnin pronssia vuonna 2006. 200 metrin kilpailussa hän karsiutui alkuerissä ajalla 2.09,04 ja sijoittui 40:nneksi. 800 metrin kilpailussa hän karsiutui alkuerissä ajalla 9.20,06 ja sijoittui 29:nneksi. == Lähteet == Luokka:Senegalilaiset uimarit Luokka:Vuonna 1983 syntyneet Luokka:Elävät henkilöt
Rashida Timbilla

Rashida Timbilla (s. 1992) on kanadalainen koripalloilija, pelipaikaltaan sentteri. Hän on pituudeltaan 185-senttimetrinen. Hän edustaa Suomen Korisliigassa kouvolalaisseura Kouvottaria. Timbilla pelasi Yhdysvaltain yliopistosarjassa neljä kautta 2012–2016 Massachusettsin yliopiston joukkueessa. Tämän jälkeen hän pelasi Portugalissa, Ruotsissa, Saksassa ja Romaniassa. Kaudella 2021–2022 hän edustaa Suomessa Kouvottaria. Hän pelasi Korisliigan runkosarjassa 25 ottelua, joissa hän teki 16,0 pistettä, otti 13,9 levypalloa ja antoi 5,8 syöttöä ottelua kohden. == Lähteet == Luokka:Kanadalaiset koripalloilijat Luokka:Vuonna 1992 syntyneet Luokka:Elävät henkilöt
Barråsa

Barråsa on kylä Siuntiossa, Uudellamaalla. Kylä sijaitsee Siuntion kunnan pohjoisosissa ja sen naapurikyliä ovat muun muassa Uusikylä, Herrdal, Tupala ja Veijola. Kylässä sijaitsee muun muassa Barråsan vanha koulu, Siuntion kunnan Barråsan vedenottamo ja Björkensin torppa, joka on yksi Siuntion vanhimpia yhä jäljellä olevia torppia. == Lähteet == Luokka:Siuntion kylät
Tishreen Panorama

Tishreen Panorama on sotamuseo Syyrian pääkaupunki Damaskoksessa. Sen pääaiheena on Israelia vastaan käyty jom kippur -sota. Museo valmistui Pohjois-Korean tuella vuonna 1998 ja se sai voimakkaita vaikutteita Pjongjangin Voittoisan isänmaan sotamuseosta ja maolaispropagandasta. Museorakennuksen näyttelyihin lukeutuu maalauksia ja ulkotiloissa näytteillä on esimerkiksi vuoden 1973 sodan sotasaalista. ==Historia== Museon rakennuttaminen alkoi Syyrian presidentti Hafiz al-Assadin kaudella vuonna 1992 ja se valmistui vuonna 1998. Museon pääaiheena on Israelia vastaan vuonna 1973 käyty jom kippur -sota. Sen suunnitteli joukko pohjoiskorealaisia. Se vastaakin paljolti Pohjois-Korean pääkaupunki Pjongjangissa sijaitsevaa Voittoisan isänmaan sotamuseota ja tyyli muistuttaa maolaispropagandataidetta. Syyrian ja Pohjois-Korean välejä on ajoittain kuvailtu läheiseksi, mutta täyttä selvyyttä tästä ei ole. Pohjois-Korea saattoi myös valiutua rakennuttajaksi yksinkertaisesti halvimpana vaihtoehtona. Human Rights Watch haastatteli Syyrian sisällissodan aikana damaskoslaisia, joiden mukaan museon suunnalta olisi laukaistu ohjuksia, jotka on liitetty Bašar al-Assadin hallinnon väitettyihin kaasuiskuihin Damaskoksen lähiseudun taisteluissa. ==Näyttelyt== Museon ulkotiloissa esillä on vuoden 1973 sodan sotasaalista, kuten israelilaisilta vallattuja panssarivaunuja, jeeppejä, ohjuksia, sekä helikopterien ja lentokoneiden jäännöksiä. Näytteillä on myös MiG-21 ja ensimmäisen syyrialaisen astronautin Muhammad Farisin Neuvostoliiton ja Syyrian yhteishankkeessa käyttämä avaruuskapseli. Museorakennuksen sisäänkäynnin ulkopuolella on suuri Hafiz al-Assadin pronssipatsas. Museolla on maalauksia, joista suuri osa esittää Hafiz al-Assadia tai tämän perhettä. Esimerkiksi "isänmaallisen liiton muotokuva" esittää al-Assadia kaikkien eri Syyrian etnisten ryhmien ja yhteiskuntaluokkien reunustamana. Museon varsinainen panoraama on 30-asteen kuvakulman ääni- ja valotehosteita käsittävä taistelua Kuneitrasta Golanin kukkuloilla esittävä maalaus. Maalaus korostaa Syyrian lopulta pieneksi jäänyttä voitoa, sekä toisaalta israelilaistan julmuuksia. Kunteira oli tuhottu lähes tyystin. Osa maalauksista esittää al-Assadin ja sotien ohella historian avainkohtia, kuten Eblan kuningaskuntaa, Palmyraa ja Zenobiaa ja muslimikomentaja Saladinia. ==Lähteet== Luokka:Syyrian museot Luokka:Damaskoksen rakennukset ja rakennelmat Luokka:Jom kippur -sota
Birgit Brüel

Birgit Thora Marie-Louise Brüel (o.s. Thielemann, 6. lokakuuta 1927 – 23. helmikuuta 1996) oli tanskalainen laulaja ja näyttelijä. Brüel aloitti uransa 1950 Max Brüelin kvartetissa. Samaan aikaan Brüel kävi Tanskan kuninkaallista teatterikoulua. 1950-luvulla Brüel tuli tunnetuksi teatteri- ja elokuvanäyttelijänä, ja vuosina 1961-1966 hän lauloi Tanskan radion jazzyhtyeessä. Brüel voitti Dansk Melodi Grand Prixin 1965 kappaleella For din skyld ja tuli näin valituksi Tanskan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Brüel sijoittui seitsemänneksi 18 kilpailijan joukosta. ==Yksityiselämä== Brüel meni 1951 naimisiin Max Brüelin kanssa ja heille syntyi kaksoset. He erosivat 1962. Brüelillä oli myös yksi tytär aiemmasta avioliitosta. ==DIskografia== ===Albumithttps://www.discogs.com/artist/1948404-Birgit-Br%C3%BCel=== *Dame I Danmark (1967) *Den Hemmelige Rude (1985) ==Lähteet== *https://www.kvinfo.dk/side/170/bio/328/ ===Viitteet=== Luokka:Tanskalaiset laulajat Luokka:Tanskalaiset näyttelijät Luokka:Tanskan euroviisuedustajat Luokka:Vuoden 1965 euroviisuedustajat Luokka:Vuonna 1927 syntyneet Luokka:Vuonna 1996 kuolleet
Sarah Toeaina

Sarah Toeaina (s. 1996 San Francisco, Kalifornia) on yhdysvaltalainen koripalloilija. Hän on pituudeltaan 185-senttimetrinen. Hän edustaa Suomen Korisliigassa kouvolalaisseura Kouvottaria. Toeaina pelasi kotimaansa yliopistosarjassa neljä kautta 2014–2018 Havaijin yliopiston joukkueessa. Hän aloitti ammattilaisuransa Isossa-Britanniassa Sheffield Hattersin joukkueessa. Kauden 2019–2020 hän pelasi Ruotsin liigassa Telgen joukkueessa. Kesällä 2020 hän siirtyi Suomeen Kouvottarien joukkueeseen. Korisliigakaudella 2020–2021 hän pelasi runkosarjassa 27 ottelua ja pudotuspeleissä kaksi ottelua. Hän teki kauden aikana 23,4 pistettä, otti 10,8 levypalloa ja antoi 2,9 syöttöä ottelua kohden. Kauden 2021–2022 runkosarjassa hän teki 23 ottelussa keskimäärin 21,3 pistettä, otti 9,5 levypalloa ja antoi 3,0 syöttöä. == Lähteet == Luokka:Yhdysvaltalaiset koripalloilijat Luokka:Vuonna 1996 syntyneet Luokka:Elävät henkilöt
Puškinin lentotukikohta

Puškinin lentotukikohta (, Puškinin sotilaslentoasema; ICAO: ULLP) on Pietarin kaupungin metropolialueella sijaitseva yhteistoimintalentoasema ja lentotukikohta. Se sijaitsee viisi kilometriä Puškinin kaupungin keskustasta lounaaseen. Tukikohta rakennuksineen sijaitsee runsas neljä kilometriä eurooppatie :n itäpuolella. Tukikohdalla on 2,5 kilometrin kiitotie. Lentotukikohdassa toimii 332. helikopterirykmentti (332 GvOVP, yksikkö 12633). Lentävään kalustoon kuuluu Mil Mi-8MT/MTV-5, Mil Mi-28N sekä Mil Mi-24P ja Mil Mi-35M -koptereita. Yleisölle avoimina päivinä tukikohdassa on 2010-luvulla ollut esillä myös muuta lentokalustoa. Yhden lähteen mukaan tukikohdassa toimisi kuitenkin osa osin Viipurin piirin Pribylovoon jaetusta 549. helikopterirykmentistä (549 OVP) ==Lähteet== ==Aiheesta muualla== *Vojennyi aerodrom Puškin (wikimapia.org) Luokka:Pietarin liikenne Luokka:Venäjän lentoasemat Luokka:Venäjän ilmavoimien lentokentät‎
Henkilöturvallisuus

Henkilöturvallisuus tarkoittaa henkilöstön työturvallisuutta ja työhyvinvointia. Henkilöturvallisuuteen kuuluu työntekijöiden suojaaminen rikoksilta ja onnettomuuksilta. Aiheeseen liittyvässä koulutuksessa käsitellään esimerkiksi väkivaltatilanteita ja uhkatilanteisiin varautumista. == Katso myös == * Työsuojelu * Turvatekniikka * Tietoturva * Koneturvallisuus == Lähteet == Luokka:Työturvallisuus
The Epoch Times

The Epoch Times () on Falun Gongiin kytkeytynyt, monilla kielillä julkaistava lehti. Se vastustaa Kiinan kommunistista puoluetta.Falun Gong-aligned media push fake news about Democrats and Chinese communists The Guardian. 2021. Lehden poliittinen linja on äärioikeistolainenFacebook steps up fight against climate misinformation – but critics say effort falls short The Guardian. 2021 ja se muun muassa kieltää ilmastonmuutoksen ja on tukenut Donald TrumpiaTrump, QAnon and an impending judgment day: Behind the Facebook-fueled rise of The Epoch Times NBC News. 2019. sekä levittänyt QAnon-salaliittoteoriaa ja rokotevastaista propagandaa. The Epoch Timesin perusti vuonna 2000 Falun Gong -liike. Alussa lehden tavoitteena oli vastustaa Kiinan propagandaa ja kertoa Kiinan hallinnon vainosta Falun Gongia kohtaan. Lehden lukijamäärät nousivat paljon vuonna 2016 Facebookin algoritmia ja äärioikeistolaista materiaalia hyödyntämällä. Vuonna 2020 The Epoch Timesia seurasi eri sosiaalisen median alustoilla kymmenet miljoonat ihmiset. Lehteä on saatavana myös Suomessa. Suomessa se ilmestyy kiinan kielellä ja kerran viikossa. Se on ilmaisjakelulehti ja sitä jakavat Falun Gongin harjoittajat. ==Katso myös== *New Tang Dynasty Television, Falun Gongiin liittyvä TV-kanava ==Lähteet== Luokka:Falun Gong Luokka:Yhdysvaltalaiset lehdet Luokka:Äärioikeisto
SINoALICE

SINoALICE on Pokelabon kehittämä roolipelivideopeli Androidille ja iOS:lle. Pelin ohjaa Yoko Taro, joka tunnetaan paremmin työstään NieR- ja Drakengard- sarjoissa. Pelin julkaisi Japanissa Square Enix kesäkuussa 2017 ja maailmanlaajuisesti Pokelabo heinäkuussa 2020. == Juoni == Kirjasto-nimisessä maailmassa, joka on täynnä lukemattomia tarinoita, jokaisen tarinan hahmot haluavat herättää kirjailijansa henkiin toivomaansa tulevaisuutta varten. Tätä varten he työskentelevät yhdessä kerätäkseen inokeja ja taistellakseen tarinoita syöviä painajaisia vastaan tietäen, että heidän on väistämättä tapettava toisensa saavuttaakseen toiveensa. == Kehitys == Pelin piti alun perin julkaista Nexonin Japanin ulkopuolella, mutta se viivästyi määrittelemättömäksi ajaksi lokalisointisyistä. Pelin julkaiseminen luovutettiin sitten Pokelabon hoidettavaksi. Pelin soundtrackin tekivät Keiichi Okabe, Keigo Hoashi ja Shotaro Seo. == Vastaanotto == Peli sai "mixed or medium" -luokituksen arvostelujen kokoajan Metacriticin mukaan. == Manga- sovitus == Himikon kuvittama manga-sovitus aloitti MangaUp! palvelu vuonna 2019. Heinäkuussa 2021 Square Enix ilmoitti lisensoivansa mangan englanninkielistä julkaisua varten. == Viitteet == == Aiheesta muualla == * virallinen nettisivu Luokka:Android-pelit Luokka:Fantasia-anime ja -manga‎ Luokka:IOS-pelit Luokka:Japanissa kehitetyt videopelit Luokka:Square Enixin videopelit Luokka:Tietokoneroolipelit Luokka:Vuoden 2017 videopelit
Kimmo Varjoranta

Kimmo Varjoranta on suomalainen sisustusarkkitehti ja huonekalusuunnittelija. Hän on suunnitellut kalusteita muun muassa Avartelle, Haimille, Juvartille, Lepokalusteelle ja Sopelle. Varjoranta valmistui Taideteollisesta korkeakoulusta 1977 ja on toiminut siellä myöhemmin opettajana. Hän teki 1980-luvun alkupuolella yhteistyötä kollegansa Jouko Järvisalon kanssa. Vuonna 1988 Varjoranta valittiin Vuoden kalustesuunnittelijaksiVuoden kalustesuunnittelija (SIO), SIO ry. Internet Archive 21.10.2017. Viitattu 21.4.2022. ja hänen suunnittelemansa Pyramid-kalustesarja Vuoden huonekaluksi. ==Julkaisuja== * Johnsson, Raoul & Varjoranta, Kimmo: Huonekalujen suunnittelu- ja markkinointiopas. Kehitysaluerahasto, 1985. ISBN 951-9200-34-7. * Johnsson, Raoul & Varjoranta, Kimmo: Pienyrityksen tuotekehitystyö. Käsi- ja pienteollisuuden koulutussäätiö, Teollistamisrahasto, 1985. ISBN 951-99669-4 * Johnsson, Raoul & Varjoranta, Kimmo & Lappalainen, Leo & Virtanen, Pekka: Puusepänverstaan tuotanto. Käsi- ja taideteollisuusliitto, 2005. ==Lähteet== Luokka:Suomalaiset sisustusarkkitehdit Luokka:Syntymävuosi puuttuu Luokka:Elävät henkilöt Luokka:Suomalaiset muotoilijat
Veikko Kairento

Kaarlo Veikko Johannes Kairento (vuoteen 1936 Kaarlo Veikko Johannes Kadenius; 20. lokakuuta 1915 Kemi – (kuoleman julkistamispäivä 4. syyskuuta) 1986 Mäntsälä)Kirkollisia ilmoituksia, Mäntsälän seurakunta, kuollut Kaarlo Veikko Johannes Kairento kirkonkylästä 70 v., Etelä-Suomen Sanomat 1986, No 240, sivu 19, julkaistu 4.9.1986 oli suomalainen seiväshyppääjä ja uransa jälkeen Kemin Kunnon ja Länsi-Pohjan piirin yleisurheiluvalmentaja. Hän edusti urheilu- urallaan Kemin Kuntoa. Veikko Kairennon urheilu-ura ajoittui 1930-luvulta 1950-luvun alkuun. Suomen mestaruutta hän ei onnistunut voittamaan, mutta oli SM-mitaleilla viidesti. Pronssille hän nousi vuoden 1938 Kalevan kisoissa Eero Lähdesmäen ja Aulis Reinikan jäljessä kuten myös vuonna 1939 ja 1940. Paavo Korpela jakoi Kairennon kanssa vuoden 1940 SM-pronssin. Pronssiketjunsa Veikko Kairento vaihtoi hopeiksi 1942 ja 1943 ollen vielä viides 1946. Vuosien 1942 ja 1943 hopeat tulivat samalla tuloksella mestaruuden voittaneiden kanssa, mutta pudotusten vuoksi Kairento jäi hopealle. Kairento edusti Suomea B-maaotteluissa Ruotsia vastaan vuosina 1939 ja 1940. Kalottiotteluissa hän otti peräti seitsemän kertaa voiton vuosina 1946–1952. Parhaaksi tulokseksi jäi kesän 1939 tulos 390 cm. Oman uransa jälkeen Veikko Kairento toimi seuransa Kemin Kunnon ja Länsi-Pohjan piirin yleisurheiluvalmentajana aina vuoteen 1969 asti. Veikko Kairennon poika Aulis ja veli Leo ovat olleet myös menestyneitä seiväshyppääjiä. Heistä Aulis on Suomen ja Pohjoismaiden mestari vuodelta 1965. Veli Leo voitti seiväshypyn nuorten Suomen mestaruuden vuonna 1947. == Saavutuksia == * SM-pronssia seiväshypyssä 1938, 1939 ja 1940 * SM- hopeaa seiväshypyssä 1942 ja 1943 ==Lähteet== Luokka:Suomalaiset seiväshyppääjät Luokka:Suomalaiset yleisurheiluvalmentajat Luokka:Vuonna 1915 syntyneet Luokka:Vuonna 1986 kuolleet
Johann Gustav Droysen

Johann Gustav Bernhard Droysen (6. heinäkuuta 1808 Treptow an der Rega, Pommeri – 19. kesäkuuta 1884 Berliini) oli saksalainen historioitsija ja poliitikko, joka preussilaisella isänmaallisella historiantulkinnallaan loi pohjaa Saksan yhdistymiselle. ==Elämä ja ura== Droysen oli varuskuntapapin poika. Isän varhaisen kuoleman jälkeen hän opiskeli Berliinin yliopistossa filologiaa Barthold Georg Niebuhrin ja filosofiaa Friedrich Hegelin johdolla, toimi muutaman vuoden lukion opettajana ja myös professorina Berliinin yliopistossa ja herätti huomiota Aiskhyloksen (1832) ja Aristofanesin (1836–1838) käännöksillään sekä Aleksanteri Suurta (1833) ja hellenismin aikakautta käsittelevillä teoksillaan (1836–1843). Droysenia pidetään toisinaan hellenismi-termin keksijänä. Vuoden 1848 vallankumouksen jälkeen Droysenista tuli Frankfurtin parlamentin jäsen ja sen perustuslakikomitean sihteeri. Parlamentissa hän liittyi oikeistokeskustalaisiin, teki tiivistä yhteistyötä Friedrich Christoph Dahlmannin kanssa ja käytti kulisseissa huomattavaa vaikutusvaltaa parlamentin suuren perustuslakihankkeen valmistelussa ja täytäntöönpanossa. Kun Preussin kuningas Fredrik Vilhelm IV kieltäytyi Saksan keisarikruunusta vuonna 1849, Droysen vetäytyi pettyneenä politiikasta. Kielin yliopiston historian professorina (1840-1851) hän kuitenkin kirjoitti vuonna 1850 yhteistyössä Carl Samwerin kanssa historian Tanskan ja Schleswigin ja Holsteinin herttuakuntien välisistä suhteista vuodesta 1806 alkaen, joka vaikutti monien saksalaisten mielipiteisiin silloisesta kiistasta Tanskan kanssa. Vuonna 1844 hän toimitti niin sanotun Kielin adressin, protestikirjeen Tanskan politiikkaa vastaan. Hän osallistui myös yhdeksän Kielin professorin kirjoittamaan kirjoitukseen, jossa vastustettiin Tanskan kuninkaan Kristian VIII:n avoimessa kirjeessään esittämiä näkemyksiä oikeudestaan Schleswigiin. Droysen tuki herttuakuntien oikeuksia niin näkyvästi, että Holsteinin siirryttyä Tanskalle vuonna 1851 hän lähti Kielistä opettamaan Jenaan, jossa hän sai valmiiksi preussilaisen kenraalin Ludwig Yorck von Wartenburgin elämäkerran (1851–1852). Jäljellä olevat vuotensa hän käytti suuren teoksensa Geschichte der preußischen Politik (1855–1886) kirjoittamiseen. Tämä Droysenin kuollessa keskeneräinen teos päättyy vuoteen 1756. Droysenin historiankirjoitusten tarkoituksena oli ensisijaisesti Preussin historiallisen tehtävän osoittaminen Saksan kansallisessa yhdistymisessä, sellaisena kuin hän sen ymmärsi. == Lähteet == == Aiheesta muualla == Luokka:saksalaiset tietokirjailijat Luokka:saksalaiset poliitikot Luokka:saksalaiset historioitsijat Luokka:Vuonna 1808 syntyneet Luokka:Vuonna 1884 kuolleet
Levašovon lentotukikohta

Levašovon lentotukikohta (, Levašovon sotilaslentoasema; myös Levašovo-2), tai rakenteilla olevan yhteistoimintakentän toteutuessa Levašovon lentoasema tai Pietari-Levašovo, on Pietarin kaupungin pohjoisosassa toimiva lentotukikohta. Se sijaitsee 1-2 kilometriä Pietarin Viipurin piirin Levassovan () taajaman asuinalueen etelä- ja lounaispuolella. Tukikohdalla on 2,7 kilometrin kiitotie. Lokakuussa 2021 ilmoitettiin, että sotilaslentokenttä uudistetaan ja varustetaan Gazpromin ehdotuksesta ja kustannuksella myös siviili-ilmailulle sopivaksi yhteistoiminnalliseksi lentokentäksi vuoteen 2023 mennessä. Tukikohdassa toimii 33. yhdistetty lentorykmentti (33 OTSAP; yksikkö 49719), jolla on kaksi kuljetuslentuetta - yksi Levašovossa Pietarissa ja toinen Vladimirin alueen Vladimirin Semjazinon lentotukikohdissa Moskovan itäpuolella. Tukikohdan lentokalusto sisältää kuljetuslentokoneita ja -helikoptereita: Antonov An-12BK, Antonov An-26, Antonov An-30, Antonov An-72, Antonov An-148, Iljušin Il-22, Let L-410UVP-E20, Mi-8MT/MTV-2 ja Mil Mi-8PP/SMV-PG, Mil Mi-26T ja Tupolev Tu-134. Vuonna 2018 tukikohdassa avattiin ilmailumuseo. Se kertoo muun muassa vuonna 1948 Moskovan alueella perustetun, nykyään Pietariin sijoitetun ilmakuljetusrykmentin historiasta ja ilmavoimien toiminnasta Pietarin piirityksen aikana. Museoon pääsee tutustumaan tilauksesta, tukikohdan avoimien ovien päivinä ja sotilaallis-nationalististen tapahtumien aikana. ==Lähteet== ==Aiheesta muualla== *Aerodrom Levašovo: Den VVS - poletnaja programma (mm. kuvia, 2015) (livejournal.com) Luokka:Pietarin liikenne Luokka:Venäjän lentoasemat Luokka:Venäjän ilmavoimien lentokentät‎
Samuli Alonen

Samuli Alonen (s. 1977) on suomalainen kuvanveistäjä. Hän opiskeli muotoilijaksi Kuopion muotoiluakatemiassa. Vuonna 2000 valmistumisensa jälkeen Alonen rakensi Pykälistön vahtitupa-alueelle Jyväskylään oman ateljeensa. Taiteen luomista tukeakseen hän hankki vanhoja junavaunuja ja kunnosti niistä vaunugallerian pihapiirissä oleville raiteille. Alonen voitti vuonna 2012 Billnäs Young Artists -nykytaidekilpailun, ja vuonna 2013 hän sai S-taidepalkinnon. Vuonna 2018 Alonen sai von Wright -innovaatiokilpailussa kunniamaininnan. == Koulutus == * Kuopion muotoiluakatemia, 1997–2000 * Keski- Suomen käsi- ja taideteollisuusoppilaitos, 1994–1996 == Luottamustoimet ja jäsenyydet == * Suomen Kuvanveistäjäliitto * Ornamo / Taidejaosto * Jyväskylän taiteilijaseura * Materia ry * Taiteilijat O * Keski-Suomen käsi - ja pienteollisuusyhdistys (puheenjohtaja vuodesta 2017) == Apurahat ja palkinnot == * Von Wright -kilpailun valtakunnallinen innovaatiopalkinto luovuudesta vuonna 2018 * S-taidekilpailun finaalissa vuonna 2017 teoksella ”Yöperhonen” * Taiteen Edistämiskeskus, kohdeapuraha vuonna 2014 * S-taidepalkinto teoksella ”Citybird” vuonna 2013 * Billnäs Young Artists -nykytaidekilpailun voitto vuonna 2012 * Vuoden Koskettavin veistos näyttelyn yleisöäänestyksen voitto ”Citybird”- veistoksille vuonna 2011 * Jyväskylän taiteilijaseura, Kiitos kuvataiteelta-palkinto vuonna 2008 == Julkiset veistokset == * Koskikara, 2002, Konnevesi, Siikakoski * Cityhirvi, 2008, Jyväskylä * Toritimantti, 2013, Viitasaari * Cityhirvet, 20xx (joskus 2008 ja 2014 välillä), Äänekoski kaupunki, Hirvaskangas * Cityhirvi, 2014, Seinäjoen kaupunki * Kotipesä, 2019, Tampere * Cityhirvi, 2020, Tampere * Vetonaula, 2022, Tuusula * Kotkan kaupunki Fuksinpuisto ” Siivillä” ==== Kuvia julkisista teoksista ==== Tiedosto:Samuli Alonen - Koskikara (2002) - Siikakosken sillan vieressä - Siikakoski, Konnevesi - 1.JPG|Koskikara, 2002, Konnevesi. Tiedosto:Samuli Alonen Cityhirvi 2008.jpg|Cityhirvi, 2008, Jyväskylä. Tiedosto:Samuli Alonen - Cityhirvet - Hirvaskankaan kiertoliittymä (Suonenjoentie 10) - Hirvaskangas, Äänekoski.JPG|Cityhirvet, 20xx, Äänekoski (Hirvaskangas). Tiedosto:Toritimantti-SamuliAlonen.jpg|Toritimantti, 2013, Viitasaari. Tiedosto:CityhirviSeinäjoki.jpg|Cityhirvi, 2014, Seinäjoki. Tiedosto:Samuli Alonen Kotipesa 2019.JPG|Kotipesä, 2019, Vuores, Tampere. Tiedosto:Samuli Alonen Cityhirvi 2020.JPG|Cityhirvi, 2020, Vuores, Tampere. Tiedosto:Samuli Alonen Kiitohaukka 2021.JPG|Kiitohaukka, 2021, Vuores, Tampere. Tiedosto:Samuli Alonen Ikimetsa ja Jatkumo 2022.jpg|Ikimetsä ja jatkumo, 2022, Vuores, Tampere. Tiedosto:Samuli Alonen Kotipesä 2022.jpg|Kotipesä, 2022, Vuores, Tampere. Tiedosto:Samuli Alonen Vetonaula 2022.jpg|Vetonaula, 2022, Tuusula. == Teoksia yksityisten ja yritysten kokoelmissa == * Jyväskylän kaupunki * Kiina, Shanghain kaupunki * Metalliliitto * Outokumpu Oyj * SAK * Senaatti-kiinteistöt * SOK * Suomen Kivimuseo * Suomen Käsityön Museo * Vapo Oyj * YIT Oyj * Skanska * Faba == Lähteet == Luokka:Suomalaiset kuvanveistäjät Luokka:Vuonna 1977 syntyneet Luokka:Elävät henkilöt
Hakimdžan Halikov

Hakimdžan Sajahmetovitš Halikov (myös muotoon Hakimzjan; , ; 16. tammikuuta 1933, Atninskin alue – 12. helmikuuta 2002, Kazan) oli tataarien lastenrunoilija, opettaja ja toimittaja, palkittu kulttuurityöntekijä. == Teoksia == * Yoldızlar niçəw? (Йолдызлар ничәү?, 1969) * Şuq babay (Шук бабай, 1970) * Tınıçlıq göle (Тынычлык гөле, 1971) * Enəbikə (Энәбикә, 1973) * Ozın qolaqlı batır (Озын колаклы батыр, 1974) * Eşləpəle duslar (Эшләпәле дуслар, 1976) * Konfetnoje derevo (ven. Конфетное дерево, 1977) * İñ şatlıqlı könem (Иң шатлыклы көнем, 1983) * Qanatlı məçe (Канатлы мәче, 1989) * Zihen açqıçları (Зиһен ачкычлары, 1993) * Saqçı kürkə (Сакчы күркә, 1997) * Saqallı malay (Сакаллы малай, 2002) * İñ ğədel dus (Иң гадел дус, 2005) * Qanatlı quyan (Канатлы куян, 2007) == Lähteet == Luokka:Tataarinkieliset kirjailijat Luokka:Vuonna 1933 syntyneet Luokka:Vuonna 2002 kuolleet
Chinwe Chukwuogo-Roy

Chinwe Chukwuogo-Roy (2. toukokuuta 1952 - 17. joulukuuta 2012) https://web.archive.org/web/20150107001554/http://www.familynotices24.co.uk http://www.bonhams.com/auctions/18571/lot/90/ oli nigerialainen taidemaalari. Hän syntyi Nigeriassa, mutta muutti vuonna 1975 Britanniaan. Hän maalasi muotokuvia, asetelmia ja maisemia. Näiden lisäksi hän toimi kuvanveistäjänä. http://www.theguardian.com/artanddesign/2013/jan/30/chinwe-chukwuogo-roy- obituary Chunkwuogo-Roy maalasi lapsuutensa värikylläisiä maisemia ja samalla värikkyydellä aikuisuutensa kotiseudun Suffolkin maisemia. Hänen uransa huippu oli, kun hän sai maalata kuningatar Elisabet II:n muotokuvan vuonna 2002. Hän kuoli sairastettuaan syöpää. == Lähteet == == Aiheesta muualla == * https://art635.gallery/culture/the-art-of-chinwe-chukwuogo-roy Luokka: Nigerialaiset taiteilijat Luokka: Vuonna 1952 syntyneet Luokka: Vuonna 2012 kuolleet
Per-Olof Jonasson

Per-Olof Jonasson (26. kesäkuuta 1934 Helsinki – 15. kesäkuuta 2020)Tilastopaja oli suomalainen seiväshyppääjä. Hän edusti urheilu-urallaan helsinkiläistä Idrottsklubben-32:ta. Per-Olof Jonassonin ura sijoittuu 1950-luvun lopun ja 1960-luvun alun väliin. Tähän aikaan ajoittui seiväshypyn suuri mullistus eli siirryttiin terässeipäästä lasikuituun. Jonassonin onnistui säilyttää asemansa tässä muutoksessa. Hän voitti SM-mitaleita niin teräs- kuin lasikuituseipäällä. Hän saavutti Landströmin kaudella eli terässeiväsaikakaudella 1950-luvun lopulla neljännen sijan vuosien 1956 ja 1961 Kalevan kisoissa. Vuosina 1959 ja 1960 hän oli pronssilla Landströmin ja Sutisen jäljessä. Terässeiväsennätykseksi jäi 445 cm. Lasikuitutekniikan Jonasson omaksui kauteen 1962 tultaessa. Kauden paras tulos oli 460 cm, jonka hän saavutti Kalevan kisoissa sijoittuen ME-mies Pentti Nikulan jälkeen toiseksi. Ennätyksensä hän hyppäsi kaudella 1963 tuloksen ollessa 472 cm, joka oli kauden viidenneksi paras suomalaistulos. Saman vuoden Kalevan kisoissa hän oli jaetulla kuudennella sijalla. Vuonna 1964 hän hyppäsi 465 cm ja seuraavana vuonna 440 cm, jonka jälkeen hän lopettikin seiväshyppyuransa. Maaotteluedustajana hän oli kaikkiaan kymmenen kertaa. Hän saavutti PM- pronssia kaudella 1961. == Saavutuksia == * SM-hopeaa 1962 * SM-pronssia 1959 ja 1960 * Pohjoismaiden mestaruuspronssia 1961 ==Lähteet== * ===Viitteet=== Luokka:Suomalaiset seiväshyppääjät Luokka:Vuonna 1934 syntyneet Luokka:Vuonna 2020 kuolleet
Itä-Timorin ritarikunta

Itä-Timorin ritarikunta () on Itä-Timorin korkein mahdollinen kunniamerkki, joka voidaan myöntää sellaiselle henkilölle, joka ei ole maan itsenäisyystaistelija tai kansallinen martyyri. Kunnianosoitus myönnetään henkilölle, joka on tehnyt poikkeuksellisen suuren palveluksen timorilaisille tai ihmiskunnalle. Lisäksi se voidaan myöntää sotilashenkilöstölle erittäin sankarillisesta toiminnasta. Kunnianosoitus voidaan myöntää myös postuumisti. Kunniamerkkiä jaetaan neljässä luokassa: * Suurketju * Ketju * Mitali * Merkki Suurketjua jaetaan ainoastaan valtionpäämiehille. Myös Itä-Timorin entiset presidentit, joita ei ole pantu viralta oikeusteitse, palkitaan suurketjuilla virkakautensa päätteeksi. == Lähteet == Luokka:Itä-Timorin kunniamerkit
Elna Borch

alt=Death and the Maiden sculpture|thumb|right|Elna Borch:Neito ja kuolema, vuodelta 1905. Elna Inger Cathrine Borch (6. joulukuuta 1869 Roskilde – 3. lokakuuta 1950 Kööpenhamina) oli tanskalainen kuvanveistäjä. Borch opiskeli kuvanveistoa August Saabyen oppilaana ja oli ensimmäisten naistenkuvaveistäjien joukossa muovailemassa suurempaa figuuriryhmää kerralla. http://www.askart.com/artist/Elna_Borch/11172513/Elna_Borch.aspx http://www.kulturarv.dk/kid/VisWeilbach.do;jsessionid=E838D626E6B84595B10F8F66D224AC2B?kunstnerId=1452&wsektion;=alle Borch omaksui opettajansa naturalistisen tyylin, minkä voi havaita varhaisissa muotokuvissan. Debyyttinäyttelynsä hän piti vuonna 1891. Hän teki opintokäyntejä Pariisiin ja Firenzeen ja niiden vaikutuksena hänen tyylistään tuli symbolistisempi. Panimon omistaja Carl Jacobsen kiinnostui hänen töistään ja hankki niitä kokoelmiinsa. Hänestä tuli ensimmäinen naistaiteilija, joka sai työnsä Ny Carlsberg Glyptotekiin. Vanhemmalla iällään Borch kiinnostui eläinten oikeuksista. Hänen töitään oli vuonna 1927 esillä New Yorkissa. Vuonna 1936 hänelle myönnettiin merkittävä tanskalainen naistaiteilijoille myönnettävä tunnustus; Tagea Brandt Rejselegat. http://denstoredanske.lex.dk/Tagea_Brandts_Rejselegat?utm_source=denstoredanske.dk&utm;_medium=redirect&utm;_campaign=DSDredirect == Lähteet == Luokka: Tanskalaiset kuvanveistäjät Luokka: Vuonna 1869 syntyneet Luokka: Vuonna 1950 kuolleet
Nintendo 3DS XL

Nintendo 3DS XL on vuonna 2012 julkaistu Nintendo 3DS:n suurempi versio. Nintendo 3DS XL:n järjestelmän näytöt ovat 90% suuremmat kuin alkuperäisessä Nintendo 3DS:ssä. Se on alkuperäistä 101 grammaa (3.6 unssia) painavampi ja tilavuudeltaan 110,94 cm3 suurempi. == Lähteet == Luokka:Nintendo DS -käsikonsolisarja
Isanganon kansallispuisto

Isanganon kansallispuisto on Sambiassa sijaitseva pienehkö kansallispuisto. Se on pinta-alaltaan noin 840 km2 ja se sijaitsee Bangweulun suoalueiden koillispäässä. Alue sijaitsee noin 1200 metriä merenpinnan yläpuolella. Kansallispuistoalue on suurilta osin metsää, etenkin itäosistaan. Lännempänä on tulvatasankoa, jonka lomassa on laikkuja joenvarsimetsiä. Vuonna 2016 kansallispuiston alueelle päätettiin siirtää tulevaisuudessa yli tuhat villieläintä, muun muassa impaloja, afrikanpuhveleita, kirahveja ja seeproja. Uudet eläimet on tarkoitus siirtää puistoon Kafuen kansallispuistosta. == Lähteet == == Aiheesta muualla == * Zambia Tourism: Isangano National Park Luokka:Sambian kansallispuistot
Itä-Timorin kansallinen yliopisto

Itä-Timorin kansallinen yliopisto (, tetumiksi , lyh. UNTL) on Itä-Timorin suurin yliopisto. Alun perin yliopisto perustettiin Indonesian miehityksen aikana vuonna 1988, mutta nykymuodossaan se aloitti toimintansa vuonna 2000, kun yliopistoon yhdistettiin Dilin ammattikorkeakoulu. Opiskelijoita yliopistossa on 10 454 ja henkilökuntaa 450. Yliopisto koostuu yhdeksästä tiedekunnasta: * Maataloustieteellinen tiedekunta * Eksaktitieteiden tiedekunta * Yhteiskuntatieteiden tiedekunta * Oikeustieteellinen tiedekunta * Talous- ja johtamistieteellinen tiedekunta * Pedagoginen ja humanistinen tiedekunta * Tieteen ja tekniikan tiedekunta * Filosofian tiedekunta * Lääke- ja terveystieteiden tiedekunta Vuonna 2021 Itä-Timorin hallitus nimitti yliopiston rehtoriksi João Soares Martinsin. Hänen kautensa kestää viisi vuotta. == Lähteet == Luokka:Itä-Timorin yliopistot ja korkeakoulut
Crystals (Eskimo Callboyn albumi)

__NOTOC__ Crystals on saksalaisen metalcore-yhtyeen Eskimo Callboyn studioalbumi, joka julkaistiin 8. toukokuuta 2015. == Kappaleet == # # # # # # # # # # # # # == Lähteet == Luokka:Saksalaiset metallialbumit Luokka:Vuoden 2015 albumit Luokka:Electric Callboyn albumit
New Nintendo 3DS XL

New Nintendo 3DS XL on New Nintendo 3DS:n suurempi versio. Se on julkaistu vuonna 2015. New Nintendo 3DS XL on New Nintendo 3DS:ää 76 grammaa (2.7 unssia) painavampi ja tilavuudeltaan 74.424 cm3. == Lähteet == Luokka:Nintendo DS -käsikonsolisarja
The Scene (Eskimo Callboyn albumi)

__NOTOC__ The Scene on saksalaisen metalcore yhtyeen Eskimo Callboyn studioalbumi, joka julkaistiin 25. elokuuta 2017. == Kappaleet == # # # # # # # # # # # # # # == Arvostelut == * Imperiumi: 7-/10Eskimo Callboy - The Scene Viitattu 21.4.2022. == Lähteet == Luokka:Saksalaiset metallialbumit Luokka:Vuoden 2017 albumit Luokka:Electric Callboyn albumit
Rehab (Eskimo Callboyn albumi)

__NOTOC__ Rehab on saksalaisen metalcore yhtyeen Eskimo Callboyn studioalbumi, joka julkaistiin 1. marraskuuta 2019. == Kappaleet == # # # # # # # # # # # # # == Arvostelut == * Imperiumi: 9-/10Levyarvostelu: Eskimo Callboy - Rehab Viitattu 21.4.2022. * Inferno: Samankaltainen syyllistävä nautinto kuin tosi- tv tai juustodippi – arviossa Eskimo Callboy Viitattu 21.4.2022. == Lähteet == Luokka:Saksalaiset metallialbumit Luokka:Vuoden 2019 albumit Luokka:Electric Callboyn albumit
Ratasmylly

Ratasmylly oli vesivoimalla toimiva mylly, jossa ratas pyöri vaakasuoran akselin ympäri ja pystyi vaihdelaitteiden avulla käyttämään useita kivipareja viljan jauhamiseen. Ratasmyllyn toiminta edellytti suurta vesivoimaa eli hyvän koskipaikan. Ratasmylly oli Suomessa 1700-luvulla yleinen myllytyyppi jalkamyllyn ohella. Vanhankaupunginkoskessa toimi kauppias Nils Burtzin omistama ratasmylly, joka pyöritti kahdeksaa kiviparia. Mylly oli valmistunut vuonna 1759. == Lähteet == Luokka:Myllyt Luokka:Suomen maatalouden historia
Adolf Forssell

Gustaf Adolf Forssell (28. kesäkuuta 1874 Porvoon maalaiskunta – 5. tammikuuta 1948 Helsinki) oli suomalainen opettaja ja järjestöjohtaja, joka sai maanviljelysneuvoksen arvonimen. ==Henkilöhistoria== Forssellin vanhemmat olivat tullinhoitaja Karl Adolf Forssell ja Sofia Wilhelmina Fastberg ja puoliso vuodesta 1907 Agnes Kullberg. Forssell suoritti agronomin tutkinnon Mustialassa vuonna 1897 ja toimi sitten Kuopion lähellä tilanhoitajana ja karjakkokoulun opettajana, kunnes siirtyi vastaaviin tehtäviin Padasjoelle. Hän toimi myös väliaikaisena lääninagronomina Mikkelissä ja opettajana maanviljelys- ja karjakkokoulussa Elisenvaarassa sekä maanviljelyskoulun johtajana Sipoossa. Forssellista tuli vuonna 1906 Suomen Sahanomistajain Maanviljelysyhdistyksen maanviljelyskonsultti ja toimitusjohtaja. Hän paneutui erityisesti pienviljelijöiden ammatillisen osaamisen nostamiseen, mutta vaikutti myös puutavarayhtiöiden omien tilojen kehittämiseen. Forssell oli aktiivinen järjestövaikuttaja myös muun muassa Teollisuusagronomien yhdistyksessä, Maatalouden työtehoseurassa ja Svenska Jordägarförbundetissa. Maanviljelysneuvoksen arvonimen Forssell sai vuonna 1929.Kuka kukin on 1934, s. 133. Viitattu 21.4.2022. ==Julkaisuja== * Kertomus johtokunnan ja toimimiesten toiminnasta vuonna 1906, 1906 * Berättelse öfver Finska Sågvärksägarnes landtbruksdirektions och funktionärers värksamhet, 1907, 1908, 1909, 19011, 1912, 1914, 1915 * Berättelse över Finska Sågvärksägarnes lantbruksdirektions och funktionärers verksamhet år 1913 jämte översikt av Lantbruksföreningens tioåriga verksamhet, 1913 * Tilastollisia tietoja Suomen sahanomistajayhdistyken vuosikokoukseen 13 päivänä joulukuuta 1913, 1913 * Kertomus Suomen sahanomistajain maanviljelysjohtokunnan ja virkailijoiden toiminnasta, 1918, 1928, 1930, 1931, 1932, 1935, 1937 * Berättelse över Finska sågverksägarnas lantbruksförenings verksamhet 1941-1943 samt Lantbruksföreningens 40-års historik, 1944 ==Lähteet== Luokka:Maanviljelysneuvokset Luokka:Suomalaiset järjestöjohtajat Luokka:Suomalaiset virkamiehet Luokka:Suomalaiset opettajat Luokka:Suomen koulujen rehtorit Luokka:Vuonna 1874 syntyneet Luokka:Vuonna 1948 kuolleet
Vikapuuanalyysi

Vikapuuanalyysi on menetelmä, jota käytetään onnettomuuden syiden määrittämisessä. Vikapuu on graafinen malli, joka esittää eri yhdistelmiä, jotka voivat johtaa onnettomuuteen. Vikapuu käsittää normaalien tapahtumien, laitteiston vikojen, inhimillisten virheiden ja ympäristötekijöiden eri yhdistelmiä, jotka johtavat järjestelmän kriittiseen tapahtumaan. Mukana on todennäköisyys, että kyseinen kriittinen tapahtuma sattuu tietyllä aikavälillä. Huipputapahtuma yhdistyy perusvikatapahtumiin loogisilla porteilla ja tapahtumaselityksillä. Vikapuuanalyysi kattaa sekä kvalitatiivisen (millainen tapahtuma/vikayhdistelmä) että kvantitatiiviset (mikä todennäköisyys) kuvaukset. Analyysiin tarvitaan sen laatijoilta riittävän hyvää ymmärrystä tarkasteltavasta järjestelmästä ja vikaantumismekanismeista ja lähtökohtana ovat järjestelmäkaaviot ja toimintakuvaukset. Analyysissä on tunnistettava mitä (tapahtuman tyyppi ja luonne kuten tulipalo), missä (tarkka esiintymispaikka) ja milloin (esiintymistilanne). Lisäksi käytetään tapahtumapuuanalyysiä. Vikapuuanalyysia käytetään koneturvallisuudessa ja luotettavuustekniikassa osana suunnittelua. Syy-seuraus-tarkasteluun liittyviä standardeja ovat EN 954-1http://virtual.vtt.fi/virtual/proj3/alarp/aineisto/harj-08-moduuli-02.pdfhttps://standards.globalspec.com/std/682023/EN%20954-1 (SFS, CEN) ja sen korvaavat ISO 13849 ja IEC 62061 (sähköiset, elektroniset ja ohjelmoitavat ohjausjärjestelmät). Muita standardeja ovat CENELEC EN 61025. == Katso myös == * Turvakriittinen järjestelmä == Lähteet == Luokka:Koneturvallisuus
Tullimylly

Tullimylly oli vesivoimalla toimiva ratasmylly, jonka omistajalla oli oikeus jauhaa korvausta eli tullia vastaan sivullisten viljaa. Useimmat tullimyllyt olivat 1700-luvun Suomessa säätyläisten tai porvarien omistamia. Jauhatusmaksu oli yleensä yksi kappa tynnyriltä. Tullimyllyn omistaja maksoi kruunulle veroa, joka oli neljännes jauhatusmaksuina kerätystä viljamäärästä. Tullimyllyille jaettiin jauhatuspiirit, joihin kuului useita kyliä. Kylien viljelijät jauhattivat viljansa oman piirinsä tullimyllyssä, ellei heillä ollut käytössään kotitarvemyllyä. Tullimyllyjen jauhatuspiirit järjestettiin niin, etteivät myllymatkat muodostuneet kohtuuttoman pitkiksi. Useimmiten matkat jäivät alle peninkulman. == Lähteet == Luokka:Myllyt Luokka:Suomen maatalouden historia
Seksuaali- ja sukupuolivähemmistöjen oikeudet Itä-Timorissa

Itätimorilaiset, jotka kuuluvat seksuaali- ja sukupuolivähemmistöihin, kohtaavat jonkin verran ongelmia kotimaassaan. Huolimatta kuitenkin maassa vaikuttavasta katolilaisesta kirkosta Itä-Timorin katsotaan olevan yksi lähialueen edistyksellisimmistä maista mitä tulee sateenkaarioikeuksiin. Vähemmistöihin kuuluvat kohtaavat kuitenkin syrjintää, joka ilmenee esimerkiksi koulukiusaamisena ja vanhempien torjumisella. Yksi merkittävimmistä sateenkaariaktivisteista maassa on entinen itsenäisyystaistelija Bella Galhos. == Historia == Homoseksuaalisuus dekriminalisointiin indonesialaisten miehittäjien päätöksellä vuonna 1975. Ensimmäinen Pride-marssi järjestettiin Dilissä vuonna 2017 ja siihen osallistui arviolta 500 henkilöä. Samana vuonna pääministeri Rui Maria De Araujo puhui avoimesti seksuaali- ja sukupuolivähemmistöjen oikeuksien puolesta sanomalla, että "ihmisiin kohdistuva syrjintä, epäkunnioitus ja väkivalta näiden seksuaalisen suuntautumisen ja sukupuoli-identiteetin perusteella ei tuota mitään hyötyä kansallemme". Seuraavana vuonna osallistujia oli jo 1500. Vuonna 2019 maan parlamentti aloitti virallisen tutkinnan sairaalaa vastaan, jota syytettiin sekä vammaisten että seksuaali- ja sukupuolivähemmistöihin kuuluneiden potilaiden huonosta kohtelusta. == Nykyään == Vaikka katolinen kirkko ei ole ottanut mitään virallista kantaa seksuaali- ja sukupuolivähemmistöjen oikeuksien puolesta, siitä on muodostunut vähemmistöjen turvapaikka esimerkiksi avunannossa. Lisäksi kirkon yksittäiset toimijat ovat puolustaneet vähemmistöjen oikeuksia julkisesti. == Virstanpylväitä == Tapahtuma Laillisuus (vuosi) Lähde Homoseksuaalisuus kyllä (1975) Samaa sukupuolta olevien avioliitto ei Avoimesti homoseksuaalien verenluovutus ei == Lähteet == *
Pribylovon lentotukikohta

Pribylovon lentotukikohta (; ICAO: ULLY) on Venäjän Leningradin alueen Viipurin piirissä Koiviston kaupunkikunnassa () sijaitseva lentotukikohta. Erityisesti helikopteritoimintaan käytetty lentotukikohta löytyy maanteitse noin 33 kilometriä Viipurin keskustasta etelään, ja se sijaitsee noin kilometri Makslahden () kylän itäpuolella. Lentotukikohta on toinen Venäjän maavoimien 549. helikopterirykmentin (549 OVP, yksikkö 12633-2) kahdesta kotitukikohdista; toinen on Pietarin kaupungin eteläosassa sijaitseva Puškinin lentotukikohta. Helikopterilentorykmentin lentokalustoon on kuulunut ainakin Mil Mi-8MT/MTV-5, Mil Mi-24PN, Mil Mi-28N ja Mil Mi-35M -tyyppien helikoptereita." Vuonna 2016 ukrainalainen InformNapalm-sivusto viestitti, että Pribylovon ja Pietarin Puškinin lentotukikohtien helikoptereita havaittiin Ukrainan rajan läheisyydessä Valukissa harjoittelemassa yölentoa. Sivusto arvioi yksiköiden valmistautuvan hyökkäämään tuonnempana Baltiaan tai todennäköisemmin Ukrainaan. Russian Air Force Mil Mi-24P Dvurekov-5.jpg| Raskas Mil Mi-24P -taistelukopteri Pribylovon tukikohdassa. Russian Air Force Mil Mi-24PN Dvurekov-5.jpg| Raskaita, pimeätoimintaan varustettuja Mil Mi-24PN -taistelukoptereita Pribylovossa. Russian Air Force Mil Mi-8MT Dvurekov-2.jpg| Mil Mi-8MT -kuljetushelikopteri tukikohdassa. ==Lähteet== ==Aiheesta muualla== *Военный аэродром Прибылово (в/ч 12633/2) (wikimapia.org) Luokka:Viipurin piiri (Leningradin alue) Luokka:Venäjän lentoasemat Luokka:Venäjän ilmavoimien lentokentät‎
Inno (yritys)

Inno on vuonna 1975 perustettu suomalainen huonekaluvalmistaja, jonka toiminta jakautuu yrityksiin Inno-Tuote Oy ja Inno Interior Oy. Innon toiminta alkoi pienten rakennushelojen muotoilusta nykyarkkitehtuuriin sopiviksi, laajeni ensin naulakoihin ja 1980-luvulla metallirunkoisiin julkiskalusteisiin. Yrityksen käyttämiä muotoilijoita ovat perustajan ja pääsuunnittelijan Harri Korhosen ohella olleet muun muassa Simo Heikkilä, Jouko Järvisalo ja argentiinalais-espanjalainen Jorge Pensi. 1980-luvun alussa Inno suunnitteli ja valmisti myös valaisimia. Nykyisin yritystä johtaa Harri Korhosen poika Niklas Korhonen. ==Lähteet== ==Aiheesta muualla== *Yrityksen verkkosivusto *Innon tuotteita Architonic-sivustolla Luokka:Suomalaiset teollisuusyritykset Luokka:Sisustusalan tuotemerkit
Nuori Eurooppa

Nuori Eurooppa oli etupäässä italialaisen Giuseppe Mazzinin Sveitsissä 1834 perustama poliittisten pakolaisten tasavaltalainen liitto, jonka alkuaan muodosti kolme kansallista yhdistystä: 1831 perustettu Nuori Italia, Nuori Saksa (jota ei pidä sekoittaa samannimiseen kirjalliseen suuntaan) ja Nuori Puola. Myöhemmin syntyi vielä Nuori Ranska, Nuori Espanja ja Nuori Belgia. Liiton äänenkannattajana oli Garnier’n julkaisema Le Proscrit. Nuori Eurooppa hajosi Sveitsin hallituksen toimeenpanemiin karkotuksiin jo 1836. Kansallisista yhdistyksistä, jotka edelleen jatkoivat toimintaansa, oli huomattavin Mazzinin johtama Nuori Italia, joka pani toimeen useita epäonnistuneita kapinayrityksiä.Nuori Eurooppa. Tietosanakirja osa 6, palstat 1356-1357, Tietosanakirja Osakeyhtiö 1909 Euroopan maissa on ollut tapana sanoa nuoremman sukupolven keskuudessa muodostunutta uudistuspuoluetta nuoreksi puolueeksi, kuten nuorturkkilaiset, nuortšekkiläiset, nuorsuomalaiset. ==Lähteet== Luokka:Poliittiset järjestöt Luokka:Sveitsiläiset järjestöt
Bumble

Bumble on vuonna 2014 perustettu Tinderin kaltainen online-treffisovellus, jossa käyttäjä voi hylätä sovelluksen ehdottaman treffiehdokkaan pyyhkäisemällä vasemmalle tai osoittaa kiinnostusta pyyhkäisemällä oikealle. Bumble eroaa kilpailijastaan Tinderistä siten, että heteroseksuaalisissa treffihauissa vain naispuoliset käyttäjät voivat ottaa ensimmäisen kontaktin vastaaviin mieskäyttäjiin, kun taas samaa sukupuolta olevien otteluissa kumpi tahansa henkilöistä voi lähettää ensimmäisen viestin. Bumblen perustaja Whitney Wolfe Herdin on kuvaillut Bumblea "feministiseksi treffisovellukseksi". Tammikuussa 2021, ja sen kuukausittainen käyttäjäkunta on 42 miljoonaa ja Bumble oli Tinderin jälkeen toiseksi suosituin treffisovellus Yhdysvalloissa. Kesäkuussa 2016 tehdyn tutkimuksen mukaan 46,2% sen käyttäjistä on naisia. Forbesin mukaan vuoteen 2017 mennessä yrityksen arvo oli yli miljardi dollaria, ja yhtiö ilmoitti, että sillä oli yli 55 miljoonaa käyttäjää 150 maassa vuonna 2019. == Lähteet == == Aiheesta muualla == *https://bumble.com/fi/ Luokka:Yhteisöpalvelut Luokka:Yhdysvaltalaiset tietotekniikkayhtiöt Luokka:Internet-yhtiöt Luokka:Paikkatieto-ohjelmistot Luokka:Android-sovellukset Luokka:IOS-sovellukset Luokka:Vuoden 2014 ohjelmistot
Pusulan VPK

Pusulan VPK eli Pusulan Vapaaehtoinen Palokunta on vuonna 1938 perustettu VPK Läntisellä Uudellamaalla Lohjan Pusulassa. Pusulan VPK on 1. valmiusasteen palokunta. Aluksi Pusulan VPK:n toiminta keskittyi sammutustehtäviin ja vasta myöhemmin tulivat mukaan muut toiminnan muodot. 1990-luvulla aloitettiin ensivastetoiminta. Nykyään suurin osa palokunnan hälytystehtävistä on ensivastetoimintaa. Pusulan VPK on yksi Länsi-Uudenmaan pelastuslaitoksen sopimuspalokunnista. Entisen Nummi-Pusulan kunnan alueella toimii myös toinen sopimuspalokunta, Nummen VPK. == Kalusto ja tilat == Pusulan VPK:lla on käytössä yksi sammutusauto, yksi säiliöauto sekä yksi miehistöauto. Autojen tunnukset alkavat LU, jota seuraa kolmen numeron sarja. Pusulan paloasema sijaitsee Pusulan kirkonkylässä. Rakennus on kivinen ja sen päädyssä on yhä nähtävissä entinen Nummi-Pusulan kunnanvaakuna. == Lähteet == Luokka:Pusula Luokka:Länsi-Uudenmaan pelastuslaitoksen sopimuspalokunnat
Whitney Wolfe Herd

Whitney Wolfe Herd (s. heinäkuu 1989 Salt Lake City, Utah, Yhdysvallat) on yhdysvaltalainen yrittäjä ja deittisovellus Bumblen perustaja. Bumble perustettiin 2014. Herd opiskeli teknologia-alaa yliopitossa Texasissa. Hän oli perustamassa vuonna 2012 deittisovellus Tinderiä ja toimi sen markkinointijohtajana vuoteen 2014 asti, kunnes hän irtisanoutui sieltä. Lähdettyään hän haastoi Tinderin oikeuteen kokemastaan seksuaalisesta häirinnästä ja syrjinnästä. Riita-asia sovittiin ennen oikeuden istuntoa, ja Whitney sai yritykseltä miljoonan dollarin korvauksen. Herd on kaikkien aikojen nuorin nainen, joka on vienyt perustamansa yrityksen pörssiin. Hänen omaisuutensa arvo oli vuoden 2021 lopussa 1,5 miljardia dollaria. == Lähteet == Luokka:Amerikanjuutalaiset Luokka:Yhdysvaltalaiset miljardöörit Luokka:Yhdysvaltalaiset elinkeinoelämän vaikuttajat Luokka:Yhdysvaltalaiset yritysjohtajat Luokka:Vuonna 1989 syntyneet Luokka:Elävät henkilöt
Linda Pelkonen

Linda Pelkonen (s. 1984) on suomalainen politiikan toimittaja ja juontaja. Pelkonen juontaa Ylen Politiikkaradiota yhdessä Tapio Pajusen kanssa vuodesta 2019. Aiemmin Pelkonen on työskennellyt muun muassa Iltalehdessä, Uudessa Suomessa ja Ilta-Sanomissa. Pelkonen on opiskellut viestintätiedettä Vaasan yliopistossa, mistä hän valmistui filosofian maisteriksi. === Näkemyksiä === Vuonna 2023 Pelkonen totesi viestipalvelu X:ssä kansanedustaja Ville Tavion puhuessa väestönvaihdosta sen olevan äärioikeiston levittämä salaliittoteoria. ==Lähteet== Luokka:Suomalaiset politiikantoimittajat Luokka:Elävät henkilöt Luokka:Syntymävuosi puuttuu
Jemiina Kemppainen

Jemiina Kemppainen on fysioterapeutti sekä Tiedenaiset-yhteisön toiminnanjohtaja. Kemppainen työskentele tällä hetkellä toiminnanjohtana Tiedenaiset Oy:ssa, fysioterapeuttina Oulun yliopistollisessa sairaalassa sekä toimii yrittäjänä Tmi Jemiina Kemppainen. Jemiina Kemppainen on julkaisut muiden Tiedenaisten kanssa esikoisteoksen To do: terveys, joka on ilmeistynyt vuonna 2021. == Teokset == * To do: terveys. Tuuma-kustannus, 2021. ISBN 978-952-370-106-9 == Lähteet == == Aiheesta muualla == Jemiina Kinnusen tili Instagramissa Luokka:Suomalaiset henkilöt Luokka:Syntymävuosi puuttuu Luokka:Elävät henkilöt